《和普守勾士良辅元大夫见寄二首 其二》
宋代·冯山

溪边洗俗尘，林下解朝绅。车马慵应客，渔樵暂寄身。

置书烦有位，酿酒畏比邻。又欲西州去，峨眉看一春。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。